Z A P I S N I K
43. sjednice Vijeća Mjesnog odbora Zeleni brijeg, 09. listopada 2024.
u prostorijama, Miroševečki brijeg 45,
s početkom u 18:30 sati

NAZOČNI ČLANOVI VIJEĆA: Branimir Burić, Jasna Hanić, Sanda Keller, Marko Kračun Kristijan Saletović

Predsjedava: Jasna Hanić, predsjednica
Zapisnik vodi: Sanda Keller

Predsjednica utvrđuje nazočnost 5 od 5 članova Vijeća.

Vijeće prihvaća tekst Zapisnika 42. sjednice Vijeća, održane 23. rujna, 2024., predsjednica otvara 43. sjednicu.

Predsjednica odgađa točku „Godišnji Izvještaj o izvršenju Financijskog plana Mjesnog odbora Zeleni brijeg za 2023.“ zato što Vijećnicima Financijski plan nije jasan te molimo dodatne informacije na osnovu kojih možemo donijeti zaključak. Molimo da se svaka financijska stavka u izvještaju poveže sa obavljenim radovima na teritoriju Mjesnog odbora Zeleni brijeg jer se sada ne vide te veze, da bi građanima mogli pružiti adekvatne odgovore na njihove upite i zbog transparentnosti izvještaja privremeno odgađamo donošenje zaključka do dobivanja neophodnih informacija.

Vijeće predlaže


D N E V N I    R E D:

1. Prijedlozi Vijeća Mjesnog odbora Zeleni brijeg za Program građenja komunalne infrastrukture na području Grada Zagreba u 2025. - donošenje zaključka;
2. Prijedlozi Vijeća Mjesnog odbora Zeleni brijeg za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.- donošenje zaključka;
3. Prijedlog lokacija za postavljanje spremnika za sol – donošenje zaključka;
4. Prijedlog zaključka o prijedlogu sanacije ulice Blizno
5. Prijedlog zaključka o prijedlogu sanacije slivnika i šahta u Dotrščinskoj ulici
6. Pitanja, prijedlozi i obavijesti
                                                                                                       





Ad 1) Prijedlozi Vijeća Mjesnog odbora Zeleni brijeg za Program građenja komunalne infrastrukture na području Grada Zagreba u 2025.

Vijeće jednoglasno donosi

ZAKLJUČAK
o prijedlozima Vijeća Mjesnog odbora Zeleni brijeg
za Program građenja komunalne infrastrukture na području Grada Zagreba u 2025.


1. Predlaže se u Program građenja komunalne infrastrukture na području Grada Zagreba u 2025. uvrstiti izvođenje sljedećih radova:

· Staro boćalište u parku kod ulice Miroševečina - renovacija
· Park kod ulice Miroševečina - postavljanje kamenog stola za stolni tenis
· Sjecište Orehevečkog brijega i Orehovečkog ogranka, na autobusnom stajalištu ZET-a (230 Dubrava - Granešinski Novaki), na spoju Dotrščinske ulice i Miroševečkog brijega i na javnoj površini u parku kod ulice Miroševečina - postavljanje novih oglasnih ploča
· Autobusna stanica na Novačkoj ulici (na zadnjoj i polaznoj stanici), okretište autobusne linije ZET-a 230 Dubrava - Granešinski Novaki - izgradnja natkrivene autobusne stanice




Ad 2) Prijedlozi Vijeća Mjesnog odbora Zeleni brijeg za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.-
Vijeće jednoglasno donosi

ZAKLJUČAK
o prijedlozima Vijeća Mjesnog odbora Zeleni brijeg za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025.


1. Predlaže se u Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2025. uvrstiti izvođenje sljedećih radova:

· Orehovečki ogranak - obnavljanje kolnika
· Ulica Blizno - uređenje i proširenje kolnika(rubnjaci, šaht, asfalt)
· Ulica Miroševečina - sanacija odvodnih kanala i uređenje nogostupa
· stazica od ulice Miroševečina (između parka sa sportskim terenima i dječjeg igrališta, preko potoka do autobusnog stajališta linije ZET-a 205 u Ulici Štefanovec	- uređenje postojeće oštećene stazice
· Orehovečki brijeg (iznad mosta od kbr. 2 do kbr. 10), Novačka ulica (iznad okretišta autobusne linije ZET-a 230 i ulice Lešće) - frezanje asfalta na strminama 
· Novačka ulica (prema Orehovečkom ogranku) - postavljanje rasvjete (ne postoji rasvjeta uz rub šume)
· Stazica koja vodi od ulice Miroševečina preko potoka do autobusne stanice br. 205 na ulici Štefanovec - poboljšanje postojeće i dodavanje nove rasvjete




Ad 3) Prijedlog lokacija za postavljanje spremnika za sol
Vijeće jednoglasno donosi

ZAKLJUČAK
o prijedlozima lokacija za postavljanje spremnika za sol


1. Predlaže se spremnike za sol postaviti na sljedećim lokacijama:
- kod mosta na ulici Miroševečina pri odvojku za Orehovečki brijeg
- na odvojku Orehovečkog ogranka od ulice Orehovečki brijeg (ispod oglasne ploče)
- na okretištu autobusne linije ZET-a 230 Dubrava – Granešinski Novaki na Novačkoj ulici
- na Dotrščinskoj ulici kod spoja sa Miroševečkim brijegom (ispod oglasne ploče)




Ad 4) Prijedlog zaključka o prijedlogu sanacije ulice Blizno
Vijeće jednoglasno donosi

ZAKLJUČAK
o prijedlogu sanacije ulice Blizno


1. Predlaže se sanacija ulice Blizno. Cesta je uništena (otkidaju se komadi asfalta uz rub ceste). Nema rubnjaka niti kanalica da odvode vodu kad jako pada kiša pa voda uništava cestu.
 
1. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, na daljnje postupanje.
[bookmark: _GoBack]Ad 5) Prijedlog zaključka o prijedlogu sanacije slivnika i šahta u Dotrščinskoj ulici
Vijeće jednoglasno donosi


ZAKLJUČAK
o prijedlogu sanacije slivnika i šahta u Dotrščinskoj ulici


1. Predlaže se hitna sanacija slivnika i šahta u Dotrščinskoj ulici koji često stvara probleme stanarima pri izlijevanju oborinskih voda.
 
1. Ovaj zaključak dostavlja se Vodoopskrbi i odvodnji d.o.o., na daljnje postupanje. 





Ad 6) Pitanja, prijedlozi i obavijesti
Predsjednica zaključuje 43. sjednicu.



Završeno u 19:30 sati.
Zapisnik sastavila Sanda Keller


 KLASA: 024-08/24-003/2027
 URBROJ: 251-13-11-5/003-23-2
 U Zagrebu, 09. listopada 2024.                 

       Predsjednica 
                      Vijeća Mjesnog odbora 
                               Zeleni brijeg

                                                                                                      Jasna Hanić


